Despre aprobarea Regulamentului

cu privire la modul de finanţare

nerambursabilă din bugetul Primăriei

municipiului Chişinău a proiectelor culturale

și educative  propuse de către asociaţii

obștești, asociații de creaţie, ONG-uri,

alte instituţii, persoane fizice şi juridice.

Având în vedere Nota informativă a Direcției Cultură, în conformitate cu  prevederile art. 8 alin. (1), (3) din Legea nr. 837-XIII din 17 mai 1996 ”Cu privire la asociaţiile obşteşti”, cu modificările şi completările ulterioare, art. 22 din Legea culturii nr. 413 din 27.05.1999, Hotărârea de Guvern nr. 834 din 08.10.2014 ”Pentru aprobarea Regulamentului cu privire la modul de finanțare din bugetul de stat a proiectelor culturale desfășurate de asociațiile obștești”, art. 6 din Legea nr. 136 din 17.06.2016 „Privind statutul municipiului Chișinău”, art. 14 alin. (2) lit. m, lit. v) din Legea nr. 436-XVI din 28.12.2006 „Privind administrația publică locală”, Consiliul municipal Chișinău **DECIDE**:

1. Se aprobă Regulamentul cu privire la modul de finanţare nerambursabilă din bugetul Primăriei municipiului Chișinău a proiectelor culturale și educative desfăşurate de asociaţii obşteşti, asociații de creaţie, ONG-uri, alte instituţii, persoane fizice şi juridice, se anexează.

2. Direcția generală finanțe, la etapa elaborării bugetului municipal anual , va prevedea alocațiile necesare pentru proiecte culturale.

3. Prezenta decizie va fi adusă la cunoștință populației prin intermediul mass-mediei locale.

5. Viceprimarul de ramură al municipiului Chișinău și șeful Direcției Cultură vor asigura controlul îndeplinirii prevederilor prezentei decizii.

PREȘEDINTE DE ȘEDINȚĂ

SECRETAR INTERIMAR Adrian TALMACI

AL CONSILIULUI

Anexă

la decizia Consiliului municipal Chișinău

nr.\_\_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_

**REGULAMENTUL**

**cu privire la modul de finanţare nerambursabilă din bugetul Primăriei municipiului Chișinău a proiectelor culturale şi educative propuse de către**

**asociații obștești, asociaţii de creaţie, ONG-uri, alte instituţii, persoane juridice şi fizice.**

**I. Dispoziții generale**

1.Regulamentul cu privire la modul de finanţare nerambursabilă din bugetul local a proiectelor

culturale şi educative propuse de către asociaţii obștești, asociații de creaţie, ONG-uri, alte instituţii, persoane juridice şi fizice din teritoriu (în continuare – Regulament) stabileşte modul de susţinere financiară din bugetul local a proiectelor culturale si educative în scopul sprijinirii potenţialului creativ, al formării condiţiilor adecvate pentru desfăşurarea activităţilor culturale şi educative, promovate de societatea civilă şi integrarea acesteia în procesul de realizare a obiectivelor naţionale în domeniul culturii şi educaţiei.

2. Asociaţiile obștești, asociațiile de creaţie, ONG-urile, alte instituţii, persoanele juridice şi fizice pot beneficia de sprijin financiar nerambursabil prin finanţarea proiectelor culturale şi educative, prezentate de către acestea în modul stabilit de prezentul Regulament, în limita alocaţiilor prevăzute anual în acest scop, în bugetul local.

3. Sub incidenţa prezentului Regulament nu cad partidele şi nici alte organizaţii social-

politice, sindicatele, asociaţiile de patronat, organizaţiile religioase şi persoanele juridice create de acestea, organizaţiile create de autorităţile publice, societăţile comerciale, organizaţiile cooperatiste sau alte organizaţii de acest gen.

 4. În sensul prezentului Regulament se definesc următoarele noţiuni:

***proiect cultural***– ansamblu de acţiuni culturale care se desfăşoară pe o perioadă

de timp determinată şi care urmăreşte satisfacerea unor necesităţi culturale

exprimate la nivel local, regional, naţional sau internaţional;

***proiect cultural de importanţă deosebită*** – proiect cultural care contribuie la

realizarea unor acţiuni culturale naţionale majore;

***propunere de proiect*** –  proiect cultural înaintat pentru a fi susţinut din bugetul local;  
***solicitant***– asociaţie obştească, asociație de creaţie, ONG-uri, alte instituţii, persoane juridice şi fizice care solicită susţinere financiară pentru implementarea unor proiecte culturale;

***beneficiar*** – solicitantul căruia i se atribuie contractul de finanţare în urma aplicării procedurii de selecţie a proiectelor.

5. Obiectul prezentului Regulament sânt proiectele culturale şi educative de interes local,

național sau internațional care se implementează în municipiul Chişinău.

6. Principiile care stau la baza finanţării proiectelor culturale şi educative sunt:

**a) libera concurenţă** – asigurarea condiţiilor pentru ca oricare solicitant să aibă dreptul de a deveni beneficiar;

b) **transparenţa**– punerea la dispoziţia tuturor celor interesaţi a informaţiilor

referitoare la aplicarea procedurii de finanţare;

c) **diversitatea**– tratamentul nedescriminatoriu al solicitanţilor - reprezentanţi ai diferitelor asociaţii, ONG-uri, instituţii, persoane juridice şi fizice din municipiul Chișinău;

d)  **neretroactivitatea**– excluderea posibilităţii destinării fondurilor nerambursabile unei activităţi a cărei executare a fost deja începută sau finalizată la data încheierii contractului de finanţare.

7. Criteriile de selecţie şi finanţare a proiectelor culturale şi educative vor fi aplicate în mod

nedescriminatoriu, astfel încât orice solicitant să aibă şanse egale înainte de finanţare.

**II. Modul de prezentare a propunerilor de proiect**

8. Finanţarea nerambursabilă a proiectelor se face pe baza selecţiei de oferte, care se organizează o dată în cadrul unui exerciţiu financiar şi este anunţată pe site-ul Primăriei municipiului Chișinău (Chișinău.md) până la 1 decembrie anul curent, pentru anul financiar următor.

9. Primăria municipiului Chișinău face public, pe pagina web oficială (Chișinău.md), condiţiile generale de prezentare a proiectelor, formularele şi alte acte relevante necesare pentru prezentare.

10. Anunţul public va conţine informaţii cu privire la:

a) cuantumul total al alocaţiilor bugetare prevăzute în prognoza cadrului de cheltuieli pe termen

mediu pentru anul respectiv;

b) criteriile de acordare a finanţării;

c) condiţiile de participare;

d) conţinutul dosarului pentru solicitare de finanţare;

e) data limită de depunere a dosarelor şi cea de desfăşurare a concursului.

11. Documentele de solicitare a finanţării se înaintează, în pachet închis, Direcției Cultură, unde este înregistrat, cu eliberarea documentului confirmativ.

12. Documentele solicitanţilor pentru fiecare proiect   vor conţine următoarele:

 a) solicitarea de participare la concurs (anexa nr. 1);

b) proiectul cultural (anexa nr.2);

c) bugetul de venituri şi cheltuieli al proiectului (anexa nr. 3);

 d) datele privind persoana juridică (anexa nr. 4);

 e) CV-ul directorului de proiect;

 f) copia statutului organizaţiei;

 g) copia actului de înregistrare a organizaţiei;

 h) dovada existenţei surselor de finanţare proprii sau oferite de terţi (scrisori de intenţie,

contracte de sponsorizare, alte forme de sprijin financiar), copiile situaţiilor financiare anuale pe 3 ani consecutivi, prezentate Serviciului informaţional al rapoartelor financiare, subordonat Biroului Naţional de Statistică;

j) certificatul despre lipsa datoriilor faţă de buget;

k) certificatul organului de conducere al asociaţiei privind lipsa obligaţiilor restante faţă de

alte persoane fizice sau juridice ori bunuri urmărite în vederea executării silite.

13. Data limită de prezentare a proiectelor la Direcția Cultură este 1decembrie. Proiectele prezentate după data limită nu se examinează.

 14. Proiectele vor conţine scopul şi obiectivele proiectului, importanţa culturală şi socială a

proiectului, rezultatele scontate, impactul proiectului  şi indicatorii de evaluare a costurilor

financiare.

15. Costurile proiectelor se estimează în baza actelor normative în vigoare, se justifică şi se

prezintă în mod detaliat sub aspectul articolelor şi alineatelor de cheltuieli, conform

clasificaţiei bugetare.

 16. Cheltuielile necesare realizării proiectelor se divizează în cele asigurate din contul

veniturilor proprii ale solicitantului şi cele propuse spre a fi acoperite din

bugetul local. Propunerile bazate în exclusivitate pe suportul bugetului local nu vor fi

examinate.

17. În cadrul proiectului se separă cheltuielile directe legate de desfăşurarea acţiunii culturale

sau educative de cheltuielile generale şi administrative.

18. Cheltuielile directe, atribuite unei anumite activităţi individuale din cadrul proiectului,

pot include onorarii, cazare şi masă/diurnă pentru participanţi, transport, închirieri (spaţii,

utilaje, decoruri, costume, standuri, lumini etc.), publicitate, editare, premii, mărfuri şi

dotări specifice, birotică şi rechizite, alte cheltuieli specifice legate nemijlocit de realizarea proiectului.

 19. Cheltuielile generale şi administrative, efectuate pentru funcţionarea în ansamblu a beneficiarului şi care pot fi atribuite unei anumite activităţi din cadrul proiectului, includ plăţile salariale pentru personalul implicat nemijlocit în promovarea proiectului, comisioane bancare, echipament şi dotări specifice pentru realizarea proiectului.

20. Necesităţile ce ţin de menţinerea şi dezvoltarea capacităţii organizaţiei nu pot fi susținute

financiar.

21. În termen de maximum 4 zile după data limită de prezentare a propunerilor, Primăria municipiului Chișinău face publică, prin plasarea pe site-ul oficial a informaţiei privind solicitările

parvenite, cu indicarea solicitantului, a denumirii proiectelor şi a sumei mijloacelor

financiare solicitate din bugetul local.

**III. Evaluarea şi aprobarea proiectelor culturale**

22. În scopul selectării proiectelor culturale şi educative care vor beneficia de susţinere financiară din bugetul local, Primarul general instituie, prin dispoziție, pentru o perioadă de un an, o comisie de experţi, alcătuită din 9 membri – reprezentanţi ai aparatului Primăriei municipiului Chișinău (3 persoane), Direcția Cultură și Direcția generală educație, tineret și sport (2 persoane) şi ai societăţii civile (4 persoane).

23. Remunerarea membrilor comisiei de experţi, cu excepţia reprezentanţilor din cadrul

autorităţilor publice locale, se efectuează pe unitate de timp, potrivit timpului efectiv utilizat,

înregistrat în procesele-verbale ale şedinţelor, din contul şi în limita alocaţiilor anuale bugetare ale Direcției cultură a Consiliului municipiului Chișinău.

24. Lucrul în cadrul şedinţei comisiei  de experţi privind evaluarea proiectelor este prezidat

de preşedintele comisiei, numit prin dispoziția primarului.

25. Fiecare membru al comisiei de experţi semnează o declaraţie de imparţialitate, potrivit modelului prevăzut în anexa nr.5 la prezentul Regulament.

26. Comisia  de experţi examinează propunerile pentru finanţare şi aprobă în baza criteriilor

stabilite în anexa nr. 6 a Regulamentului, cu votul majorităţii membrilor aleşi, lista proiectelor

selectate, precum şi valoarea suportului financiar pentru fiecare proiect în parte, în limitele alocaţiilor prevăzute în acest scop în anul financiar următor.

 27. Comisia de experţi decide asupra alocării parţiale a mijloacelor solicitate în cadrul proiectului. Cuantumul finanţării unui proiect cultural se stabileşte până la 50 % din costul lui general, dar nu mai mult de 100 (una sută) mii lei pentru un proiect.

28. Proiectele sânt selectate pe bază de punctaj, conform anexei nr.7, în urma analizei următoarelor criterii:

a) capacitatea asociaţiei de a realiza proiectul;

b) fundamentarea obiectivelor;

c) motivarea bugetului;

d) capacitatea asociaţiei de a atrage resurse financiare şi parteneri;

e) importanţa culturală a proiectului;

f) importanţa socială a proiectului;

g) actualitatea proiectului, încadrarea în obiectivele şi acţiunile strategiei de dezvoltare a

culturii naţionale;

h) impactul proiectului

i) durabilitatea proiectului;

j) calitatea mecanismului de monitorizare şi evaluare a rezultatelor.

29. În cadrul proiectelor nu pot fi finanţate:

a) ajutorul umanitar sau activităţile de caritate;

b) activităţile politice şi de partid;

c) cercetările strict academice, inclusiv conferinţele şi/sau călătoriile individuale în

străinătate;  
d) activităţile comerciale;

e) proiectele ce presupun dezvoltarea instituţională primară a organizaţiilor.

30. Nu sunt examinate proiectele solicitanţilor care:

a) au prezentat documentaţie incompletă şi nu au reacţionat la solicitarea Direcției Cultură de a

suplini aceste lipse în termen de 5 zile;

b) au conturile bancare blocate;

c) nu au respectat un contract de finanţare în ultimii doi ani sau au prezentat în aceeaşi perioadă declaraţii inexacte la o participare anterioară.

31. Lista proiectelor culturale selectate pentru finanţare din bugetul local în anul financiar

următor se plasează pe site-ul Primăriei municipiului Chișinău (Chișinău.md) până la 25 decembrie anul current..

32. În scopul asigurării finanţării unor proiecte culturale de importanţă deosebită ce survin pe

parcursul anului financiar, Primăria municipiului Chișinău, cu acceptul comisiei de experţi, constituie un fond de până la 10 la sută din alocaţiile bugetare prevăzute pentru implementarea propunerilor de proiect.

33. Selectarea proiectelor spre finanţare suplimentară din contul mijloacelor plasate în fond se efectuează pe principii analogice celor iniţiale.

**IV. Finanţarea proiectelor culturale**

34. Finanţarea proiectelor selectate se efectuează în baza unui contract încheiat între Direcţia

cultură a Consiliului municipal Chişinău şi beneficiar.

35. La contract se anexează: proiectul (anexa nr. 2) şi bugetul de cheltuieli aprobat de beneficiar.

36. Beneficiarii sunt obligaţi să se prezinte la Direcția Cultură pentru încheierea contractului de finanţare a proiectului în termen de maximum 60 de zile de la data publicării rezultatelor concursului.

În cazul neprezentării în  termenii stabiliţi, beneficiarul se elimină de la finanţare, mijloacele eliberate fiind distribuite altor solicitanţi participanţi la concurs, conform aceloraşi proceduri.

37. Alocaţiile se acordă în tranşe aferente realizării proiectului, potrivit contractului.

38. Ultima tranşă a finanţării este de 20 la sută din valoarea contractului şi se acordă numai după încheierea activităţii şi prezentarea documentelor justificative şi a raportului privind realizarea proiectului cultural.

39. În funcţie de termenele de finanţare stabilite în contracte, beneficiarii de finanţare

nerambursabilă prezintă Direcției Cultură repartizarea lunară a cheltuielilor acceptate spre finanţare, conform cerinţelor Ministerului Finanţelor.

40. Direcția cultură, la rândul său, prezintă Direcției Generale Finanțe, în modul şi în termenele stabilite, planul de finanţare pe cheltuielile respective.

41. Executarea de casă a mijloacelor aprobate se efectuează în modul stabilit, prin sistemul trezorerial.

 42. Se interzice schimbarea destinaţiei mijloacelor financiare prevăzute în contractul de finanţare a proiectelor culturale încheiat de către beneficiar cu Direcția Cultură.

 43. Sumele nevalorificate după finalizarea proiectului se virează pe contul bugetului local, în

termen de maximum 30 de zile.

**V. Evidenţa şi controlul utilizării mijloacelor financiare**

44. Asociaţiile de creaţie, ONG-urile, instituţiile cu activităţi în domeniul culturii şi educaţiei,

alte persoane juridice şi fizice care au beneficiat de finanţare din bugetul local sunt obligate să prezinte Direcției Cultură raportul analitic şi financiar anual privind utilizarea mijloacelor alocate, cu anexarea, în copie, a documentelor financiare confirmative.

45. Direcția Cultură prezintă, în modul şi în termenele stabilite, Direcției Generale Finanțe dări de seamă despre utilizarea mijloacelor bugetare alocate solicitanţilor-beneficiari.

 46. În cazul utilizării mijloacelor bugetare în alte scopuri decât cele prevăzute în prezentul Regulament, beneficiarul poartă răspundere potrivit legii.

SECRETAR INTERIMAR AL CONSILIULUI Adrian TALMACI

Anexa nr. 1

la Regulamentul de finanţare nerambursabilă

din bugetul Primăriei municipiului Chișinău a   
 proiectelor culturale şi educative propuse pentru

organizare de către asociaţii obștești, asociații de creaţie, ONG-uri, alte instituţii, persoane juridice şi fizice.

**Formular privind solicitarea participării la concurs**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea organizaţiei solicitante)

înregistrată la Ministerul Justiției sub nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, la data \_\_\_\_\_\_\_\_\_\_\_\_\_\_\_\_\_\_\_\_\_\_,

adresa juridică: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în conformitate cu Regulamentul de finanţare nerambursabilă din bugetul Primăriei municipiului Chişinău a proiectelor culturale şi educative propuse pentru organizare de către asociațiile obștești, asociaţiile de creaţie, ONG-uri, alte instituţii, persoane fizice şi juridice, înaintează pentru participare la concursul de obținere a finanțării din bugetul local pentru anul\_\_\_\_\_\_proiectul cultural: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea proiectului)

**Se anexează:**

1. Proiectul cultural
2. Bugetul de venituri și cheltuieli al proiectului
3. Datele privind persoana juridică
4. CV-ul directorului de proiect
5. Copia statutului organizaţiei
6. Copia deciziei de înregistrare a organizației
7. Dovada existenţei surselor de finanţare proprii sau oferite de terţi (scrisori de intenţie, contracte de sponsorizare, alte forme de sprijin financiar)
8. Copia situațiilor financiare anuale pe 3 ani consecutivi, prezentate Serviciului situațiilor financiare de pe lâ ngă Biroul National de Statistică
9. Certificatul despre lipsa datoriilor faţă de buget
10. Certificatul organului de conducere al asociaţiei privind lipsa obligaţiilor restante faţă de alte persoane fizice sau juridice ori bunuri urmărite în vederea executării silite

**Directorul/președintele asociației obștești** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numele, prenumele şi semnătura)

Data\_\_\_\_\_\_\_\_\_\_\_\_\_\_\_\_\_\_\_\_

Ștampila

Anexa nr. 2

la Regulamentul de finanţare nerambursabilă

din bugetul Primăriei municipiului Chișinău a   
 proiectelor culturale şi educative propuse pentru

organizare de către asociaţii obștești, asociații de

creaţie, ONG-uri, alte instituţii, persoane juridice şi

fizice.

**Formular privind elaborarea proiectului cultural**

1. Titlul proiectului
2. Denumirea organizaţiei solicitante
3. Numele, prenumele directorului de proiect (date de contact: e-mail, telefon)
4. Scopul şi obiectivele proiectului
5. Locul desfășurării și durata proiectului
6. Importanţa culturală a proiectului
7. Importanța socială a proiectului
8. Actualitatea proiectului
9. Rezultatele scontate
10. Impactul proiectului
11. Indicatorii de evaluare a proiectului
12. Rezumatul proiectului și suma generală solicitată (0,5-1,0 pag.)
13. Descrierea desfășurată a proiectului
14. Lista persoanelor implicate în realizarea proiectului
15. Bugetul de venituri și cheltuieli al proiectului

Anexa nr. 3

la Regulamentul de finanţare nerambursabilă

din bugetul Primăriei municipiului Chișinău a   
 proiectelor culturale şi educative propuse pentru

organizare de către asociaţii obștești, asociații de

creaţie, ONG-uri, alte instituţii, persoane juridice şi

fizice.

**Formular privind bugetul de venituri şi cheltuieli al proiectului cultural**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea organizaţiei)

Proiectul cultural \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea proiectului)

Data şi locul desfăşurării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
| **Categoriile de cheltuieli** | **Unitatea de măsură** | **Nr. de unități** | **Costul unei unități** | **Suma**  **(lei)** | **Contri-buția asocia-ției (lei)** | **Alte contribu-ții**  **(lei)** | **Suma solicitată din bugetul de stat (lei)** |
| **I. Cheltuieli directe** |  |  |  |  |  |  |  |
| 1. Onorarii |  |  |  |  |  |  |  |
| 2. Cazare |  |  |  |  |  |  |  |
| 3. Masă/diurnă (maximum 20 % din volumul finanțării acordate) |  |  |  |  |  |  |  |
| 4. Transport |  |  |  |  |  |  |  |
| 5. Închirieri (spații, utilaje, decoruri, costume, standuri, lumini etc.) |  |  |  |  |  |  |  |
| 6. Publicitate |  |  |  |  |  |  |  |
| 7. Editare |  |  |  |  |  |  |  |
| 8. Premii |  |  |  |  |  |  |  |
| 9. Mărfuri |  |  |  |  |  |  |  |
| 10. Birotică și rechizite |  |  |  |  |  |  |  |
| 11. Alte cheltuieli specifice (se vor nominaliza) |  |  |  |  |  |  |  |
| **II. Cheltuieli administrative** |  |  |  |  |  |  |  |
| 12. Remunerare personal |  |  |  |  |  |  |  |
| 13. Taxe (%) |  |  |  |  |  |  |  |
| 14. Echipamente, dotări |  |  |  |  |  |  |  |
| **Total (lei)** |  |  |  |  |  |  |  |

**Directorul/Preşedintele organizaţiei** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numele, prenumele şi semnătura)

**Contabil** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(numele, prenumele şi semnătura)

Ştampila

Anexa nr. 4

la Regulamentul de finanţare nerambursabilă

din bugetul Primăriei municipiului Chișinău a   
 proiectelor culturale şi educative propuse pentru

organizare de către asociaţii obștești, asociații de

creaţie, ONG-uri, alte instituţii, persoane juridice şi

fizice.

**Formular privind datele despre persoana juridică**

1. Denumirea organizaţiei
2. Numărul și data înregistrării la Ministerul Justiției
3. Numărul certificatului de înregistrare
4. Adresa juridică
5. Datele de contact: telefon, e-mail
6. Codul fiscal
7. Contul bancar în lei MD
8. Directorul/președintele asociației: nume, prenume, telefon
9. Contabilul asociației: nume, prenume, telefon
10. Experiența culturală a asociației, acțiunile culturale promovate în ultimii

2 ani

1. Proiectele anterioare finanțate din bugetul de stat, cu indicarea alocărilor

financiare

1. Numărul membrilor activi ai organizaţiei (asociației)

Anexa nr. 5

La Regulamentul de finanţare nerambursabilă

din bugetul Primăriei municipiului Chișinău a   
 proiectelor culturale şi educative propuse pentru

organizare de către asociaţii obștești, asociații de

creaţie, ONG-uri, alte instituţii, persoane juridice şi

fizice.

**Formular privind Declarația de imparțialitate**

(pentru membrii comisiei)

Subsemnatul, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, membru al Comisiei de experţi de pe lângă Primăria municipiului Chișinău, pentru evaluarea proiectelor culturale ale asociaţiilor de creaţie, ONG-uri, alte instituţii, persoane fizice şi juridice înaintate pentru participare la concursul de obținere finanţare nerambursabilă din bugetul local, declar că nici eu şi nici soţul/soţia, rudele sau afinii mei până la gradul al doilea inclusiv nu avem vreun interes patrimonial sau nepatrimonial în legătură cu cererile de acordare a alocaţiilor pentru finanţarea integrală sau parţială a proiectelor culturale înaintate Comisiei de experţi pentru anul\_\_\_\_\_\_\_\_\_\_\_.

Confirm că, dacă, în cursul acţiunii de selectare şi evaluare a proiectelor, voi descoperi existența unui interes patrimonial sau nepatrimonial mă voi retrage din Comisia de experţi.

**Semnătura**

**Data**

Anexa nr. 6

la Regulamentul de finanţare nerambursabilă

din bugetul Primăriei municipiului Chișinău a   
 proiectelor culturale şi educative propuse pentru

organizare de către asociaţii obștești, asociații de

creaţie, ONG-uri, alte instituţii, persoane juridice şi

fizice.

**Formularul criteriilor de evaluare a proiectelor culturale**

|  |  |  |  |
| --- | --- | --- | --- |
| **Nr.**  **d/o** | **Criteriile de evaluare** | **Caracteristicile** | **Maximumul de puncte** |
|  | Capacitatea asociației (organizaţiei) de realizare a proiectului | Dispune de capacități materiale și resurse umane proprii, are experiență în domeniu | 10 |
|  | Fundamentarea obiectivelor | Sînt clar definite, specifice, măsurabile, abordabile, realiste şi încadrabile în timp – SMART | 10 |
|  | Motivarea bugetului | Este realist, ponderat, axat strict pe obiective | 10 |
|  | Capacitatea de a atrage resurse financiare și parteneri | Dispune de cofinanțări și parteneri | 10 |
|  | Importanţa culturală a proiectului | Este original, novator, autentic, de unicat | 15 |
|  | Importanţa socială a proiectului | Este destinat tuturor cetățenilor, pentru un anumit raion/regiune, o anumită comună, categorie socială sau profesională | 15 |
|  | Actualitatea proiectului, încadrarea în realizarea obiectivelor și acțiunilor strategiei de dezvoltare a culturii naționale | Se încadrează plenar în realizarea obiectivelor strategice de dezvoltare a culturii naționale, corespunde spiritului timpului, necesităților sociale și culturale | 10 |
|  | Impactul proiectului | Contribuie la formare, dezvoltare, educație, culturalizare, implicare, consolidare | 10 |
|  | Durabilitatea proiectului | Este sustenabil, de calitate, de mare succes, înalt apreciat de societate | 5 |
|  | Calitatea mecanismului de monitorizare și evaluare a rezultatelor | Este explicit, etapizat, cu indicatori bine definiți | 5 |
|  | **Punctaj maxim** |  | **100** |

Anexa nr. 7

la Regulamentul de finanţare nerambursabilă

din bugetul Primăriei municipiului Chișinău a   
 proiectelor culturale şi educative propuse pentru

organizare de către asociaţii obștești, asociații de

creaţie, ONG-uri, alte instituţii, persoane juridice şi

fizice.

**Formularul raportului analitic privind realizarea proiectului cultural**

1. Denumirea asociaţiei
2. Titlul proiectului
3. Numărul contractului semnat cu Direcția Cultură
4. Numele, prenumele directorului de proiect
5. Rezultatele de bază ale proiectului
6. Corelarea obiectivelor programate cu rezultatele finale
7. Impactul cultural al proiectului
8. Impactul social al proiectului
9. Evaluarea bugetului final al proiectului
10. Concluzii, observații